

PROJEKTS uz 02.01.2024.

vēlamais datums izskatīšanai FK: 17.01.2024.

domē: 25.01.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 25. janvārī **Nr.**«DOKREGNUMURS»

**Par nekustamā īpašuma daļas piešķiršanu nomā garāžas Nr. 25 izmantošanai Alderu iela 33, Baltezers**

Ādažu novada pašvaldības dome izskatīja:

1. R.F. ((adrese) (turpmāk – Iesniedzējs)) 28.12.2023. iesniegumu (reģ. Nr. ĀNP/1-11-2/23/45), ar lūgumu pārņemt garāžas Nr. 25 Alderu iela 33, Baltezers, nomas tiesības no līdzšinējās nomnieces, D.F. (adrese);
2. D.F. 28.12.2023. iesniegumu (reģ. Nr. ĀNP/1-11-2/23/44) ar lūgumu pārslēgt garāžas Nr. 25 Alderu iela 33, Baltezers, nomas līgumu uz Iesniedzēju. Lūgumi tiek pamatoti ar to, ka Iesniedzējs ir deklarējis savu dzīves vietu blakus garāžām esošajā mājā, kā arī ar to, ka Iesniedzējs ir līdzšinējās nomnieces radinieks.

Starp domi un D.F. 04.11.2013. tika noslēgts zemes nomas līgums Nr. JUR 2013-11/709 par zemes vienības Alderu iela 33, Baltezers, 0,1908 ha platībā (zemes vienības kadastra apzīmējums 8044 013 0412) 298/8897 domājamo daļu un uz tās esošās garāžu ēkas telpu grupas (kadastra apzīmējums 8044 013 0412 001 025) Nr. 25, 29,8 m2 platībā (turpmāk abi kopā saukti “garāža”) nomu līdz 2023. gada 14. martam. Ar 14.03.2023. garāžas nomas līguma termiņš beidzās. Vienlaikus D.F. turpināja garāžas faktisko lietošanu.

Saskaņā ar pašvaldības grāmatvedības uzskaites datiem, D.F. veic nomas un nekustamā īpašuma nodokļa apmaksu par garāžu, un viņai nav maksājumu parādu. Rēķins par garāžas faktisko lietošanu līdz 31.12.2023. ir apmaksāts.

Pašvaldībai pieder ēka Alderu iela 33, Baltezers (kadastra apzīmējums 8044 013 0412 001 (iepriekšējā adrese “Baltauši”, Baltezers, Ādažu pag., Ādažu nov.)) 889,7 m² platībā, ar 31 garāžu boksu. Ēka ietilpst būvju īpašumā Alderu iela 33, Baltezers, ar kadastra numuru 8044 513 0007 (turpmāk - Garāžas ēka), un tās piederība reģistrēta Rīgas rajona tiesas Ādažu pagasta zemesgrāmatas nodalījumā Nr. 100000524764 uz zemes nomas laiku – līdz 2033. gada 13. martam.

Būvju īpašums atrodas uz Rīgas valstspilsētas pašvaldībai piederošas zemes vienības Alderu iela 33, Baltezers, ar kadastra apzīmējumu 8044 013 0412 un platību 0,1908 ha. Zemes vienība ietilpst īpašumā “Baltauši”, ar kadastra numuru 8044 013 0412, kas ir reģistrēts Rīgas rajona tiesas Ādažu pagasta zemesgrāmatas nodalījumā Nr. 100000430814.

Starp Ādažu novada domi un Rīgas valstspilsētas domi 17.04.2023. tika noslēgta Vienošanās pie 14.03.2013. zemes nomas līguma Nr. RD-13-398-lī ("Baltauši", Baltezers) Nr. JUR 2023-04/442 (turpmāk – Līgums), pagarinot zemes nomas termiņu līdz 13.03.2033.

# Ar domes 23.11.2023. lēmumu Nr. 431 “Par grozījumiem Ādažu novada pašvaldības 28.06.2023. lēmumā Nr. 236 “Par pašvaldības garāžu iznomāšanu Alderu iela 33, Baltezers”” tika apstiprināta nomas maksa 1,48 *euro* mēnesī par Garāžu ēkas 1 m2 nomu, nosakot, ka tajā ietilpst arī maksa par ēkai piesaistītās zemes vienības domājamās daļas nomu. Ar lēmumu tika noteikts, ka nomas maksa piemērojama no 01.08.2023., kā arī papildu nomas maksai maksājams pievienotās vērtības nodoklis.

Ņemot vērā iepriekš minēto, kā arī to, ka Iesniedzējs ir deklarējis savu dzīvesvietu dzīvoklī blakus Garāžu ēkai esošajā mājā un, saskaņā ar Fizisko personu reģistra informācijas sistēmas datiem, viņš ir līdzšinējās garāžu lietotājas dēls, garāžas nomas līgums ar R.F. ir slēdzams līdz 13.03.2033.

Pamatojoties uz Pašvaldību likuma 10. panta pirmās daļas 21. punktu un 73. panta ceturto daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 18., 62. un 138. punktu, kā arī Finanšu komitejas 17.01.2024. atzinumu, Ādažu novada pašvaldības dome

**NOLEMJ**:

1. Piešķirt R.F. (p.k., adrese), nomā līdz 2033. gada 13. martam objektu kopumu:
	1. garāžu ēkas Alderu iela 33, Baltezers, Ādažu pag., Ādažu nov., LV-2164, telpu grupu Nr. 25 (kad. apz. 8044 013 0412 001 025, atbilstoši 27.02.2002. ēkas kadastrālas uzmērīšanas lietai) 29,8 m2 platībā (turpmāk – garāža);
	2. garāžu ēkai piesaistītās zemes vienības (kad. apz. 8044 013 0412, platība 0,1908 ha) 298/8897 domājamās daļas, kas noteiktas kā katras atsevišķās telpu grupas platība pret garāžu ēkas kopējo platību.
2. Noteikt nomas maksu 1,48 *euro* mēnesī par 1. punktā minētās telpu grupas 1 m2 nomu, t.sk. arī par ēkai piesaistītās zemes vienības domājamās daļas nomu.
3. Papildu nomas maksai maksājams pievienotās vērtības nodoklis un nekustamā īpašuma nodoklis.
4. Nekustamā īpašuma un adresācijas speciālistei N.Rubinai līdz 2024. gada 29. februārim noslēgt nomas līgumu ar R.F. par 1. punktā noteikto objektu nomu.
5. Šis lēmums zaudē spēku, ja līdz 29.02.2024. nav noslēgts 4. punktā minētais līgums.
6. Pašvaldības izpilddirektora vietniecei organizēt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - NĪN, GRN, IDRV

N.Rubina, 28776519